CELEX: 62015CN0518
Language: da
Date: 2015-09-28 00:00:00
Title: Sag C-518/15: Anmodning om præjudiciel afgørelse indgivet af cour du travail de Bruxelles (Belgien) den 28. september 2015 — Ville de Nivelles mod Rudy Matzak

14.12.2015   
            
            
               DA
            
            
               Den Europæiske Unions Tidende
            
            
               C 414/21
            
         Anmodning om præjudiciel afgørelse indgivet af cour du travail de Bruxelles (Belgien) den 28. september 2015 — Ville de Nivelles mod Rudy Matzak
   (Sag C-518/15)
   (2015/C 414/26)
   Processprog: fransk
   
      Den forelæggende ret
   
   Cour du travail de Bruxelles
   
      Parter i hovedsagen
   
   
      Sagsøger: Ville de Nivelles
   
      Sagsøgt: Rudy Matzak
   
      Præjudicielle spørgsmål
   
   
               1)
            
            
               Skal artikel 17, stk. 3, litra c), nr. iii), i direktiv 2002/88 om visse aspekter i forbindelse med tilrettelæggelse af arbejdstiden (1) fortolkes således, at den giver medlemsstaterne ret til at udelukke visse kategorier af brandmænd ansat af det offentlige brandvæsen fra alle bestemmelserne til gennemførelse af dette direktiv i national ret, herunder de bestemmelser, hvorved arbejdstid og hviletid defineres?
            
         
               2)
            
            
               For så vidt som direktiv 2002/88 om visse aspekter i forbindelse med tilrettelæggelse af arbejdstiden ikke indeholder minimumsstandarder, skal det da fortolkes således, at det ikke er til hinder for, at den nationale lovgiver opretholder eller vedtager en bredere definition af arbejdstid?
            
         
               3)
            
            
               Henset til artikel 153, stk. 5, TEUF og målene med direktiv 2002/88 om visse aspekter i forbindelse med tilrettelæggelse af arbejdstiden, skal dette direktivs artikel 2, for så vidt som det definerer de vigtigste begreber, der anvendes i direktivet, bl.a. arbejdstid og hviletid, da fortolkes således, at det ikke finder anvendelse på begrebet arbejdstid, der gør det muligt at fastsætte lønnen i forbindelse med tilkaldevagt?
            
         
               4)
            
            
               Udgør direktiv 2002/88 om visse aspekter i forbindelse med tilrettelæggelse af arbejdstiden en hindring for, at tilkaldevagt betragtes som arbejdstid, når de krav, der stilles til arbejdstageren i denne vagtperiode (f.eks. forpligtelsen til at reagere på arbejdsgiverens opkald inden for en frist på 8 minutter), selv om den udføres i arbejdstagerens hjem, i betydeligt omfang begrænser dennes mulighed for at udføre andre aktiviteter?
            
         
      (1)  Europa-Parlamentets og Rådets direktiv 2003/88/EF af 4.11.2003 om visse aspekter i forbindelse med tilrettelæggelse af arbejdstiden (EUT L 299, s. 9).